turjo4nis/wikipedia-bn-dump-20250701 huggingface dataset:
কেপলার-৪বি

কেপলার-৪বি (প্রাথমিক ভাবে কেওআই ৭.০১ নামে পরিচিত)  একটি বহির্গ্রহ, যা নাসার কেপলার মহাকাশ দূরবীক্ষণ যন্ত্র দ্বারা প্রথম আবিষ্কৃত হয়। এর ব্যাসার্ধ ও ভর নেপচুনের অনুরূপ। এটি মাতৃ নক্ষত্রের কাছাকাছি থাকার কারণে সৌরজগতের অন্যান্য গ্রহের তুলনায় যথেষ্ট উত্তপ্ত। ২০১০ সালের ৪ জানুয়ারি ওয়াশিংটন ডিসিতে আরও ৪টি গ্রহসহ এটির আবিষ্কার ঘোষণা করা হয়। যেগুলো কেপলার মহাকাশ দূরবীক্ষণ যন্ত্র চিহ্নিত করে বলে ডাব্লিউ. এম. কেক পর্যবেক্ষণাগারের দূরবীক্ষণ যন্ত্র দিয়ে নিশ্চিত করা হয়। কেপলার-৪বি আমাদের সৌরজগত থেকে প্রায় ১৬৩১ আলোকবর্ষ দূরে তক্ষক তারামণ্ডলে অবস্থিত।

নামকরণ ও ইতিহাস 
কেপলার-৪ নক্ষত্রের সবচেয়ে নিকটবর্তী প্রথম গ্রহ হিসেবে আবিষ্কৃত হওয়ায় এরনাম কেপলার-৪বি  রাখা হয়। নক্ষত্রের নাম কেপলার মহাকাশ দূরবীক্ষণ যন্ত্রের নামানুসারে রাখা হয়েছে, যা নাসার এমন একটি দূরবীন যার উদ্দেশ্য হলো অতিক্রম পদ্ধতি ব্যবহার করে সিগনাস ও বীণা নক্ষত্রপুঞ্জের মধ্য আকাশের একটি অংশে পৃথিবী সদৃশ গ্রহগুলো আবিষ্কার করা। এই পদ্ধতি ব্যবহার করে  কেপলার নক্ষত্রের সামনে দিয়ে কোনো গ্রহ অতিক্রম করার সময় এর উজ্জলতা কি পরিমাণ কমে তা পরিমাপ করে। প্রাথমিকভাবে কেপলার-৪বি কেপলার দূরবীক্ষণ যন্ত্র দ্বারা একটি অতিক্রম ঘটনা হিসাবে সনাক্ত হয় এবং 'কেওআই ৭.০১' উপাধিসহ একটি কেপলার কৌতুহল বিষয়বস্তু হিসাবে বিবেচিত হয়।

ডাব্লিউ. এম. কেক পর্যবেক্ষণাগার উচ্চক্ষমতাসম্পন্ন স্পেকট্রোমিটার দ্বারা গ্রহটির ঘূর্ণন গতিবেগ পরিমাপ করে এবং নিশ্চিত করে যে, একটি গ্রহে যেসব গুনাবলি থাকা দরকার তার সব এই গ্রহে আছে। তারা গ্রহটির জন্য একটি আনুমানিক ভরও স্থাপন করে। ২০১০ সালের ৪ জানুয়ারি ওয়াশিংটন ডিসিতে আমেরিকান অ্যাস্ট্রোনমিক্যাল সোসাইটির ২১৫তম অধিবেশনে আরও ৪টি গ্রহসহ এই গ্রহটির অস্তিত্ব ঘোষণা করা হয়। অন্য ৪টি গ্রহ হলো: কেপলার-৫বি, কেপলার-৬বি, কেপলার-৭বি এবং কেপলার-৮বি।

মাতৃ নক্ষত্র 

কেপলার-৪ হলো সূর্যের অনুরূপ একটি নক্ষত্র, যা পৃথিবী থেকে প্রায় ১৬১০ আলোকবর্ষ দূরে তক্ষক তারামণ্ডলে অবস্থিত।

বৈশিষ্ট্য 

কেপলার-৪বি এর মাতৃ নক্ষত্রের কক্ষপথে ০.০৪৬ এইউ দূরত্বে থেকে ৩.২১৩ দিনে একবার প্রদক্ষিণ করে। মাতৃনক্ষত্র থেকে এর অবস্থান সূর্য থেকে বুধ গ্রহের দূরত্বেরও ১০ গুণ কাছে। ফলস্বরূপ, কেপলার-৪বি অধিকতর উষ্ণ এবং যার সুস্থির তাপমাত্রা ১৭০০ কেলভিন (২৬০০ °ফারেনহাইট) এরচেয়ে বেশি। গ্রহটি পৃথিবী থেকে ২৫ গুণ বড় এবং ব্যাসার্ধ পৃথিবী থেকে ৪ গুণ বেশি। এর আকৃতি ও ভর প্রায় নেপচুনের সমতুল্য, কিন্তু তাপমাত্রার তুলনায় সৌরজগতের সকল গ্রহের চেয়ে উষ্ণ (সবচেয়ে উষ্ণ গ্রহ শুক্রের তাপমাত্রাও মাত্র ৭৩৫ কেলভিন)। কেপলার-৪বি এর কক্ষীয় উৎকেন্দ্রিকতা প্রায় ০, তবে একটি স্বাধীন পুনঃপর্যবেক্ষণে আবিষ্কৃত তথ্যমতে যা ০.২৫ ± ০.১২ এবং পরবর্তীতে আলোক বক্ররেখার পুনর্বিশ্লেষণে প্রায় ০.৭ এর একটি পর্যায়ে ৭.৪৭ ± ১.৮২ পিপিএম গভীরতাসহ একটি গৌণ গ্রহণের সন্ধান পাওয়া যায়।

আরও দেখুন 
 কেপলার-৫বি

তথ্যসূত্র

বহিঃসংযোগ 

আবর্তিত বহির্গ্রহ
মহাকাশ বিজ্ঞান
২০১০-এ আবিষ্কৃত বহির্গ্রহ
উত্তপ্ত নেপচুন
দৈত্যাকার গ্রহ
তক্ষক (তারামণ্ডল)
কেপলার মহাকাশ দূরবীক্ষণ যন্ত্র দ্বারা আবিষ্কৃত বহির্গ্রহ
এজ আই ওয়াস গোয়িং বাই চারিং ক্রস

"এজ আই ওয়াস গোয়িং বাই চারিং ক্রস" (কখনও এজ আই ওয়াস গোয়িং টু চারিং ক্রস বলা হয়) হলো একটি ইংরেজি কবিতা যা ছড়া হিসেবে শিশুদের পাঠ্যসূচীতে অন্তর্ভুক্ত করা হয়েছে। কবিতাটি ১৮৪০ সালে প্রথম লিপিবদ্ধ করা হয়েছিল, কিন্তু মনে করা হয় যে সপ্তদশ শতাব্দীর বিভিন্ন শ্লোক ও চারণ কবিতাসমূহ এর আদি উৎস হতে পারে। এটি মূলত লন্ডনের চারিং ক্রস-এ অবস্থিত একটি পথের মোড়ে, রাজা ১ম চার্লস-এর অশ্বারোহী মূর্তিকে নির্দেশ করে অথবা হয়তো তার মৃত্যুর কথা উল্লেখ করে রাজপক্ষীয় প্রতিবিধানে তার ফাঁসির কারণে শোক গাঁথা প্রকাশ পায়। এটা তার আধুনিক আকারে উনিশ শতকের মাঝামাঝি সময়কালে লিপিবদ্ধ করা হয় । এটার রৌড লোকসঙ্গীত অনুক্রম নম্বর ২০৫৬৪ ।

কবিতার পদাবলী 
আধুনিক সংস্করণ হল:
As I was going by Charing Cross,
I saw a black man upon a black horse;
They told me it was King Charles the First-
Oh dear, my heart was ready to burst!

রৌড লোকসঙ্গীত সূচী, যা, লোকগীতি ও তাদের বৈচিত্র সংখ্যা দ্বারা বিন্যাস করে , সেখানে এটির ক্রমিক নং ২০৫৬৪

উৎস 

কবিতাটি রাজা ১ম চার্লস এর অশ্বারোহী মূর্তি নির্দেশ করে বলে মনে করা হয়(১৬২৫-৪৯),যা ১৬৬০ সালে পুনরুদ্ধারের পরে ১৬৭৫ সালে সেন্ট্রাল লন্ডনের ওল্ড চারিং ক্রসে স্থানান্তরিত করা হয়েছিল । ব্রোঞ্জ মূর্তিটি মূলত কালো ও দাগযুক্ত, কিন্তু সম্ভবত "কৃষ্ণবর্ণ" এখানে রাজার চুল নির্দেশ করে।

কবিতাটির শেষচরণটি চার্লস এর শিরোচ্ছেদের সময় জনতার অনুভূতি প্রকাশ করে , অথবা হতে পারে এটি রাজপক্ষীয় প্রতিবিধানে তার ফাঁসির কারণে "পিউরিটান" দলের (যারা ক্যাথলিক গির্জার বিরুদ্ধে বিদ্রোহ করেছিলেন) শোক গাঁথার প্রকাশ।  কবিতাটি তৎকালীন জনপ্রিয় করেকটি ছড়ার মিশ্রণ কিংবা জোড় ছন্দ হতে তৈরি হয়েছে। লন্ডনের ঐতিহ্যবাহী একটি শ্লোক:
I cry my matches at Charing Cross,
Where sits a black man on a black horse.

অথবা
I cry my matches by old Charing-Cross,
Where sitteth King Charles upon a black horse.

অক্সফোর্ডে  সপ্তদশ শতাব্দীর একটি পান্ডুলিপিতে কবিতাটির যেসকল শোক গাঁথার চরণ রয়েছেঃ
But because I cood not a vine Charlles the furste
By my toth my hart was readdy to burst

প্রথম অংশটি বিখ্যাত গান "রাইড এ কক হর্স" এর সাথে মিলিয়ে শিশুতোষ কবিতা হিসেবে ,প্রিটি টেলস এ ১৮০৮ সালে ছাপা হয়েছিলঃ
Ride a Cock Horse,
To Charing Cross,
To see a black man,
Upon a black horse.

আধুনিক সংস্করণটি, উক্ত কবিটার সাথে চার্লস ১ এর মৃত্যুদন্ড এর ঘটনা মিল করে তৈরি হয়েছে , যা ১৮৪০ সালে প্রথম সংগৃহীত এবং ছেপেছিল জেমস অর্চাড হেলিওয়েল।

টীকা 
রাজা ১ম চার্লস ছিলেন ব্রিটেনের রাজসিংহাসন এর উত্তঅধিকারী। তিনিক্যাথলিক গির্জার ঘোর বিরুদ্ধাচরণ করতেন। একচ্ছত্র স্বৈরাচারী ক্ষমতা কুক্ষিগত করার পর এক গৃহ যুদ্ধে হেরে গেলে, অলিভার ক্রমওয়েলের নির্দেশে রাজা ১ম চার্লস কে শিরোচ্ছেদে হত্যা করা হয়।

তথ্যসূত্র 

কবিতা
ইংরেজি কবিতা
ইংরেজি শিশুতোষ ছড়া
গীতিকার অজানা
গানের বছর অজানা
ইংরেজ শিশুতোষ গান
ঐতিহ্যবাহী শিশুতোষ গান
স্থির জলতরঙ্গ

জলগতিবিজ্ঞানের আলোচনায় স্থির জলতরঙ্গ বা ক্লাপোতি তরঙ্গ () বলতে পানিতে উদ্ভূত অবিচ্ছিন্ন স্থির তরঙ্গের বিন্যাসকে বোঝায়। সাধারণত কোনও ভ্রাম্যমাণ জলপৃষ্ঠ-তরঙ্গের সারি যখন কোনও প্রায়-উল্লম্ব উপকূলের (যেমন সমুদ্রপ্রাচীর, বা পাহাড়ের খাড়া ঢাল বা তরঙ্গনিরোধক প্রাচীর) বিপরীতে বাধা পেয়ে প্রতিফলিত হয়, তখন আপতিত তরঙ্গ ও প্রতিফলিত তরঙ্গের মধ্যে উপরিপাতনের মাধ্যমে স্থির জলতরঙ্গের ঘটনাটি সৃষ্টি হয়। এই স্থির জলতরঙ্গগুলি অনুভূমিকভাবে ভ্রমণ করে না, বরং একই জায়গায় থেকে নিস্পন্দ বিন্দু ও প্রতিনিস্পন্দ বিন্দুসমূহের একটি স্থিতিশীল বিন্যাস প্রদর্শন করে। এই তরঙ্গগুলি প্রাচীরের পাদদেশের ক্ষয় ত্বরান্বিত করে এবং উপকূলবর্তী স্থাপনাগুলির ভীষণ ক্ষতি করতে পারে। ১৮৭৭ সালে ফরাসি গণিতবিদ এবং পদার্থবিজ্ঞানী জোযেফ ভালঁতাঁ বুসিনেস্ক সর্বপ্রথম এই তরঙ্গগুলির একটি নাম দেন। তিনি এগুলির ফরাসি নামকরণ করেন "ল্য ক্লাপোতি" (le clapotis), ফরাসিতে যার অর্থ "ছলছল জলতরঙ্গ"।

"পূর্ণ স্থির জলতরঙ্গ" একটি আদর্শায়িত ক্ষেত্র, যেখানে একটি বিশুদ্ধ একস্বরবিশিষ্ট তরঙ্গ একটি কঠিন উল্লম্ব দেওয়ালে আপতিত হয় এবং ঠিক বিপরীত দিকে সম্পূর্ণ প্রতিফলিত হয়। স্থির জলতরঙ্গের উচ্চতা আপতিত জলতরঙ্গের উচ্চতার দ্বিগুণ হয় এবং দেওয়াল থেকে অর্ধ-তরঙ্গদৈর্ঘ্য দূরত্বে গঠিত হয়। এক্ষেত্রে গভীর জলের তরঙ্গের জলকণাগুলির বৃত্তাকার কক্ষপথগুলি বিশুদ্ধ রৈখিক গতিতে রূপান্তরিত হয়, যেখানে প্রতিনিস্পন্দ বিন্দুগুলিতে উল্লম্ব গতিবেগ এবং নিস্পন্দ বিন্দুগুলিতে আনুভূমিক গতিবেগ পরিলক্ষিত হয়। স্থির তরঙ্গগুলি ক্রমান্বয়ে ওঠানামা করে বিপরীত প্রতিবিম্বের মতো বিন্যাস সৃষ্টি করে, যেখানে গতিশক্তি স্থিতিশক্তিতে ও বিপরীতভাবে স্থিতিশক্তি গতিশক্তিতে পরিবর্তিত হতে থাকে। সেসিল পিবডি তার ১৯০৭ সালের রচনা নেভাল আর্কিটেকচার-এ ("নৌচালনা স্থাপত্য") নিচের মতো করে এই ঘটনার বিবরণ দেন:

আপেক্ষিক ঘটনা 
প্রকৃত স্থির জলতরঙ্গ অত্যন্ত দুর্লভ একটি ঘটনা, কারণ পানির গভীরতা অথবা উপকূলের তীরের লম্বত্ব খুব কম সময়েই আদর্শ স্থির জলতরঙ্গ গঠনের শর্ত পূরণ করে। বাস্তব ঘটনায়, আপতিত তরঙ্গ   তীরে আছড়ে পড়ার সময় শক্তির বেশ অপচয় হয়। আপতিত তরঙ্গ শতভাগ প্রতিফলিত হয় না  বরং যেসব স্থানে পানির কণাগুলো উপবৃত্তাকার, সেখানেই আংশিকভাবে স্থির তরঙ্গের উৎপত্তি ঘটে। এটা সাগরের দুটো কাছাকাছি সমান তরঙ্গদৈর্ঘ্য অথচ ভিন্ন বিস্তারের তরঙ্গমালার সংঘর্ষের সময়েও ঘটে থাকে। আংশিক স্থির জলতরঙ্গের ঘটনায় তরঙ্গশীর্ষে উল্লম্ব বেগ কাজ করে।

তরঙ্গমালা লম্বতলে তির্যকভাবে আছড়ে পড়লে প্রতিফলিত তরঙ্গমালা সম্পূরক কোণে বিচ্ছিন্ন হয়ে যায়। ফলে উৎপন্ন হয় জালিকা (ক্রস-হ্যাচ) ব্যতিচার। এগুলিকে বলা হয় গোফ্‌র বা ওয়াফল-সদৃশ স্থির জলতরঙ্গ নাম দেওয়া হয়। এমতাবস্থায়, আপতিত ও প্রতিফলিত তরঙ্গের ছেদবিন্দুতে স্বতন্ত্র চূড়ো উৎপন্ন হয়। তরঙ্গের গতি লব্ধি ঘূর্ণির সঙ্গে মিলে গিয়ে উপকূলবর্তী পাড়ের ক্ষতিগ্রস্ত করে। পাড় ভাঙ্গার আগ পর্যন্ত চলতে থাকে এই প্রক্রিয়া।

সমুদ্রপৃষ্ঠের স্থির জলতরঙ্গগুলি সমুদ্রতল থেকে আবহমণ্ডলে অবশ্রাব্য মাইক্রোব্যারোম তরঙ্গ এবং সমুদ্র তলদেশের ভেতর দিয়ে কঠিন পৃথিবীর দিকে অণুভূমিকম্প বা মাইক্রোসেইজম তরঙ্গ নামক ভূকম্পন সঙ্কেত প্রেরণ করে।

তথ্যসূত্র

আরও পড়ুন
 
 
 
 

গতিবিজ্ঞান
তরঙ্গ বলবিজ্ঞান
উপকূলীয় প্রকৌশল
বিজনেসম্যান (চলচ্চিত্র)

বিজনেসম্যান ২০১২ সালে মুক্তিপ্রাপ্ত একটি তেলুগু ক্রাইম ফিল্ম। এটি রচনা এবং পরিচালনা করেছেন পুরি জাগান্নাধ। রাম গোপাল বর্মা এর ধারণার উপর ভিত্তি করে আর আর ভেঙ্কাট এর প্রযোজনায় আর আর মুভি মেকারস এর ব্যানারের মুভি । কেন্দ্রীয় চরিত্রে রয়েছেন মহেশ বাবু এবং কাজল আগারওয়াল , এবং নাসসার, প্রকাশ রাজ, সায়াজি শিন্দে, রাজা মুরাদ ও ব্রাহ্মাজি পার্শ্বীয় চরিত্রে রয়েছেন ।

মহেশ বাবু এই মুভিতে ভিজয় সুরিয়া চরিত্রের এক নির্মম মানুষ যে দক্ষিণ ভারত থেকে মুম্বাই শহরে এসেছে মাফিয়া ডন হবার জন্য । সুরিয়া সেই মুহুর্তেই শহরে আসে যখন মুম্বাই পুলিশ "মাফিয়া রাজ" এর আর নিশানা নেই বলে ঘোষণা করেন। সুরিয়া তার যাত্রা শুরু করে একজন লোকাল পলিটিশিয়ান এবং সিটি কমিশনারের মেয়েকে তার প্রেমের জালে ফাসানোর মাধ্যমে । সে শেষ পর্যন্ত মুম্বাইয়ের সবচেয়ে বড় মাফিয়া নেতা হিসেবে আবির্ভূত হন এবং প্রতারণা ও তার বাবাকে হত্যার জন্য জয় দেব নামক একজন জাতীয় রাজনীতিবিদ্কে হত্যা করেন ।

এস থামান ফিল্ম এর গান রচনা করেন এবং শ্যাম কে নাইডু ফিল্ম এর সিনেমাটোগ্রাফার ছিলেন । মুভিটি ₹৪০০ মিলিয়ন বাজেট দিয়ে তৈরি করা হয় এবং হায়দরাবাদে ২০১১ সালের ১৫ আগস্ট আনুষ্ঠানিকভাবে লঞ্চ করেন । প্রধান ফটোগ্রাফীর কাজ শুরু হয় ২০১১ সালের ২ সেপ্টেম্বর এবং হায়দরাবাদ, মুম্বাই ও গোয়াইয় দৃশ্যায়ন হয় । কিছু গানের দৃশ্যায়ন ব্যাংককে হয় । মুভির দৃশ্যায়ন শেষ হয় ২০১১ সালের ১০ ডিসেম্বর ৭৪ দিনের মধ্যে । এবং এটি তেলুগু সিনেমার সবচেয়ে কম সময়ে শ্যুট করা মুভির একটি ।

মুভিটি ২০১২ সালের ১৩ জানুয়ারি সংক্রান্তির সময় মুক্তি পায় । চলচ্চিত্র সমালোচক থেকে মিশ্র প্রতিক্রিয়া পেয়েছি, কিন্তু বাণিজ্যিকভাবে সফল ছিল । এটি ২০১২ সালের সর্বোচ্চ আয়কারী তেলুগু মুভির একটি ছিলো । শেষ পর্যন্ত ফিল্মটি একই বছরে একই শিরোনামের সাথে তামিল এবং মালায়ালম ভাষায় ডাব করা হয়েছিল এবং বাংলা ভাষায় বস বর্ন টু রুল নামে পুনঃনির্মাণ হয়েছিলো ।

প্রেক্ষাপট 
এর কাহিনী গড়ে উঠেছে সূর্য (মহেশ বাবু) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে যায়।

অভিনয়ে 
Principal cast
 মহেশ বাবু as Vijay Surya
 কাজল অগ্রবাল as Chitra Bhardwaj
 Prakash Raj as Jaidev Ghanapuleti
 Nassar as Ajay Bhardwaj
 Sayaji Shinde as Laalu
 Raza Murad as Guru Govind Patel

Supporting cast

 Dharmavarapu Subramanyam as Laalu's secretary
 Subbaraju as Jai Dev's assistant
 Bharath Reddy as Inspector Bharath
 Ayesha Shiva as Ayesha, Chitra's friend
 Rajeev Mehta as Arun Ghokle
 Brahmaji as Surya's friend
 Mahesh Balraj as Naseer
 Sanjay Swaroop as Surya's father
 Aakash as Young Surya
 Bandla Ganesh as Puliraju
 Shweta Bhardwaj in the Item number "We Want Bad Boys"
 Puri Jagannadh as a Taxi driver (cameo)

সঙ্গীত

গানের তালিকা
তেলুগু সংস্করণ

Tamil Version

Malayalam Version

পুরস্কার ও মনোনয়ন

Accolades

তথ্যসূত্র 

{[সূত্র তালিকা|২}}

তেলুগু ভাষার চলচ্চিত্র
মুম্বইয়ের পটভূমিতে চলচ্চিত্র
ভারতে সংঘবদ্ধ অপরাধ সম্পর্কে চলচ্চিত্র
আইটেম নাম্বার বিশিষ্ট চলচ্চিত্র
মহারাষ্ট্র পুলিশের কাল্পনিক চিত্রায়ণ
২০১২-এর চলচ্চিত্র
২০১০-এর দশকের তেলুগু ভাষার চলচ্চিত্র
ভারতীয় অপরাধ অ্যাকশন চলচ্চিত্র
মুম্বইয়ে ধারণকৃত চলচ্চিত্র
প্রতিশোধ বিষয়ক ভারতীয় চলচ্চিত্র
সত্য ঘটনা অবলম্বনে ভারতীয় চলচ্চিত্র
ভারতীয় গ্যাংস্টার চলচ্চিত্র
অন্য ভাষায় পুনর্নির্মিত তেলুগু চলচ্চিত্র
বিপ্লব

একটি বিপ্লব হচ্ছে রাজনৈতিক ক্ষমতা বা প্রাতিষ্ঠানিক কাঠামোতে একটি মৌলিক সামাজিক পরিবর্তন যা তুলনামূলকভাবে সংক্ষিপ্ত সময়ে ঘটে যখন জনগণ চলমান কর্তৃপক্ষের বিরুদ্ধে বিদ্রোহ করে জেগে উঠে। এরিস্টটল দুই ধরনের রাজনৈতিক বিপ্লবের বর্ণনা দিয়েছেন:
 এক সংবিধান থেকে অন্য সংবিধানে পূর্ণাঙ্গ পরিবর্তন
 একটি বিরাজমান সংবিধানের সংস্কার।
বিপ্লব মানব ইতিহাস জুড়ে ঘটেছে এবং পদ্ধতি, স্থায়িত্ব, এবং প্রেরণাদায়ী মতাদর্শ হিসেবে খুব বিস্তৃত। এসবের ফলে সংস্কৃতি, অর্থনীতি, এবং সামাজিক-রাজনৈতিক প্রতিষ্ঠানসমূহে বিশাল পরিবর্তন সাধিত হয়।

রাজনৈতিক এবং সমাজার্থনৈতিক বিপ্লবসমূহ
অধিকাংশ সময়, "বিপ্লব" শব্দটি সামাজিক-রাজনৈতিক প্রতিষ্ঠানসমূহে একটি পরিবর্তন সূচিত করা বোঝায়। ডেভিসের মতে বিপ্লব হচ্ছে হিংসার মাধ্যমে প্রতিষ্ঠিত শাসকশ্রেণিকে হিংসার মাধ্যমে উৎখাত করে জনসাধারণের অধিকাংশের সমর্থনপুষ্ট কোনো শ্রেণির রাষ্ট্রক্ষমতা দখল।

এবং অন্য অর্থে ক্রেন ব্রিনটনের মতে,

প্রতিষ্ঠিত সরকারকে বিধিবহির্ভূতভাবে সশস্ত্র উপায়ে পরিবর্তন করাই হলো বিপ্লব।

কার্ল মার্কস ও ফ্রিডরিখ এঙ্গেলস সামাজিক সম্পর্কসমূহের গুণগত পরিবর্তনকেই বিপ্লব আখ্যা দিয়েছেন। তারা দেখান যে ইতিহাস মূলগতভাবে গতিময় এবং এই গতিময়তার উৎস হলো সমাজের বিভিন্ন সম্পর্কের, বিশেষত অর্থনৈতিক সম্পর্কের ক্রমাগত পরিবর্তন।

তথ্যসূত্র

সামাজিক ধারণা
সামাজিক দ্বন্দ্ব
রাজনৈতিক পরিভাষা
তুলনামূলক রাজনীতি
বিপ্লব
লেডি গাগা: কুইন অব পপ

লেডি গাগা: কুইন অব পপ আমেরিকান গায়িকা লেডি গাগার একটি জীবনীগ্রন্থ। গ্রন্থটি রচনা করেছেন এমিলি হার্বার্ট (ভার্জিনিয়া ব্ল্যাকবার্নের ছদ্মনাম)। বইটি যুক্তরাজ্যে প্রকাশ করে জন ব্ল্যাক পাবলিশিং এবং যুক্তরাষ্ট্রে লেডি গাগা: বিহাইন্ড দ্য ফেম নামে প্রকাশ করে অভারলুক প্রেস। বইটিতে গায়িকার জন্ম, প্রাথমিক জীবন ও গায়িকা হিসেবে কর্মজীবন শুরুর বর্ণনা রয়েছে।

পটভূমি
এমিলি হার্বার্ট ব্রিটিশ সাংবাদিক ভার্জিনিয়া ব্ল্যাকবার্নের ছদ্মনাম। ব্ল্যাকবার্ন লেডি গাগাকে নিয়ে ডেইলি এক্সপ্রেস ও হেরাল্ড সান পত্রিকায় সংবাদ করেছেন। অভারলুক প্রেস বলে এটি লেডি গাগাকে নিয়ে লেখা প্রথম জীবনী গ্রন্থ।

বিষয়বস্তু
২৮৮ পৃষ্ঠার লেডি গাগা: কুইন অব পপ বইটিতে ৩২ পৃষ্ঠা লেডি গাগার ছবি রয়েছে। লেখিকা ম্যাডোনার সাথে লেডি গাগার তুলনা করে বলেছেন দুজনেই স্বাধীন এবং তাদের ভবিষ্যতের উপর নিয়ন্ত্রণ রাখার জন্য গান করেন। বইটিতে লেডি গাগার প্রাথমিক জীবন, তার বাবার কাছে নিউ ইয়র্ক সিটিতে বেড়ে ওঠার গল্প রয়েছে। লেডি গাগা ১৯৮৬ সালের ২৮ মার্চ জন্মগ্রহণ করেন। তার প্রকৃত নাম স্টেফানি জোয়ান অ্যাঞ্জেলিনা জার্মানোত্তা। ১১ বছর বয়সে তিনি কনভেন্ট অফ স্যাক্রেড হার্ট হাই স্কুলে ভর্তি হন। প্যারিস হিল্টনও সেই স্কুলে পড়তেন। জার্মানোত্তা তার ভিন্ন ধাঁচের নাচ, মাদকাসক্তি ও উভয়-কামীতা জন্য সহপাঠিদের কাছে তেমন জনপ্রিয় ছিলেন না। ১৩ বছর বয়সে তিনি তার প্রথম গান লিখেন এবং তার মা তাকে ওপেন-মাইক ইভেন্টে গান গাওয়ার জন্য একটি নাইট ক্লাবে নিয়ে যান। জার্মানোত্তা ১৭ বছর বয়সে নিউ ইয়র্কের তিস্‌চ স্কুল অফ দ্য আর্টসে ভর্তি হওয়ার সুযোগ পান, কিন্তু সেখানে বেশিদিন পড়াশোনা করেন নি এবং গো-গো নৃত্যশিল্পী হিসেবে কাজ করার সময়ে মাদক গ্রহণ করা শুরু করেন। তার বাবার সাথে এ বিবাদ হওয়ার পর তিনি এ ধরনের আচরণ পরিত্যাগ করেন।

জার্মানোত্তা নতুন নাম "লেডি গাগা" গ্রহণ করেন। গাগা নামকরণ করা হয় রক গ্রুপ কুইনের গান "রেডিও গা গা" থেকে। তিনি ভাবেন নতুন পরিচয় দিয়ে তিনি মানুষের দৃষ্টি আকর্ষণ করতে পারবেন। তার প্রথম অ্যালবাম দ্য ফেম ২০০৮ সালের আগস্টে প্রকাশিত হয়। এই অ্যালবামের "পোকার ফেস" ও "জাস্ট ড্যান্স" গান দুটি হিটের তকমা লাভ করে। এসময়ে তার ছেলে বন্ধু লুকের সাথে তার বিচ্ছেদ হয়ে যায়। লুক একজন হেভি মেটাল ড্রামার। লেডি গাগা তার গান ও কাজ চালিয়ে যান। দ্য ফেম বিশ্বব্যাপী সাফল্য লাভ করে এবং গাগা তার গ্রুপ "হাউজ অফ গাগা" গঠন করেন। এই গ্রুপের কাজ হল শব্দ পরিকল্পনা, পোশাক পরিকল্পনা ও স্টেজ প্রোডাকশন। ২০০৯ সালের মে মাসে তাকে রোলিং স্টোন-এর কভারে দেখা যায় এবং টেক দ্যাট ও পুসিক্যাট ডলস্‌ ব্যান্ডের সাথে বিশ্ব ভ্রমণে গান করেন।

তথ্যসূত্র

বহিঃসংযোগ

২০১০-এর বই
মার্কিন জীবনীগ্রন্থ
সঙ্গীতজ্ঞ সম্পর্কিত জীবনীগ্রন্থ
 
২০১০-এর অ-কল্পকাহিনী বই
মাইকা ক্রিস্টেনসেন

মাইকা ক্রিস্টেনসেন (জন্মঃ ফেব্রুয়ারি ২৪, ১৯৮৯) একজন অস্ট্রেলিয়ান গোলবল খেলোয়াড়। ২০০৪ সালে তিনি খেলা শুরু করেন, একই বছর জাতীয় দলে তার অভিষেক হয়। জাতীয় দল থেকে ৩ বছর বিরতি নেয়ার পড় ২০১০ সালে জাতীয় দলের অধিনায়ক হিসেবে খেলা শুরু করেন এবং গোলবল ওয়ার্ল্ড চ্যাম্পিয়নশিপে অংশগ্রহণ করেন। ২০১২ সালে গ্রীষ্মকালীন প্যারাঅলিম্পিকে গোলবল দলের অধিনায়ক হিসেবে অস্ট্রেলিয়াকে প্রতিনিধিত্ব করার জন্য নির্বাচিত হন।

ব্যক্তিগত 
ক্রিস্টেনসেন ১৯৮৯ সালের ২৪ ফেব্রুয়ারি কুইন্সল্যান্ডের উত্তর উইনাম শহরে জন্মগ্রহণ করেন। তিনি আংশিক দৃষ্টিশক্তির অধিকারী।  তিনি ২০০৪ সালে কেভেন্ডিশ রোড স্টেট হাইস্কুলে যোগদান করেন এবং সেখানেই গোলবল খেলায় হাতেখড়ি। এছাড়াও স্কিইংসহ অন্যান্য খেলাতেও তিনি অংশগ্রহণ করতেন ২০০৫ সালে তিনি কুইন্সল্যান্ডের ব্রিকডেলে বসবাস করতেন,  পরবর্তীতে ২০১১ থেকে আবার ওয়ালিংটন পয়েন্টে বসবাস সুরু করেন। ২০১১ সালে তিনি রয়্যাল ব্রিসবেন এন্ড উইমেন্স হসপিটালে একজন প্রশাসক হিসেবে কাজ করতেন।

গোলবল 
ক্রিস্টেনসেন একজন গোলবল খেলোয়াড় , তিনি বি৩ শ্রেণীবদ্ধ খেলোয়াড়। ২০০৪ সালে ১৫ বছর বয়সে ক্রিস্টেনসেন খেলা শুরু করেন।  ২০০৫ সালে নিউজিল্যান্ড জাতীয় গোলবল প্রতিযোগিতায় তিনি কুইন্সল্যান্ড মহিলা দলের হয়ে অংশগ্রহণ করেন। 

ক্রিস্টেনসেন ২০০৪ সালে খেলা শুরু করলেও সেই বছরই তার জাতীয় দলে অভিষেক ঘটে যখন তিনি সুইডেন জাতীয় মহিলা গোলবল দলের বিপক্ষে সুইডেনের মালমো তে মালমো উইমেন্স ইন্টারন্যাশনাল কাপে খেলতে নামেন। এই টুর্নামেন্ট ছিল ১০ দলের একটি টুর্নামেন্ট যেখানে ২০০৪ সালে প্যারা অলিম্পিকে অংশ নেয়ার যোগ্যতা অর্জনকারী ৭ টি দলও অংশ নেয়।  এই প্রতিযোগিতায় ক্রিস্টেনসেনের কোচ ছিলেন রবিন স্টিফেন্স। ২০০৪ সালের সেসের দিকে তিনি নিজের লক্ষ্য হিসবে ২০০৮ সালের গ্রীষ্মকালীন প্যারাঅলিম্পিকে অংশ নেয়াকে ঠিক করেন। কিন্তু অস্ট্রেলিয়া জাতীয় দল যোগ্যতা অর্জন করতে ব্যর্থ হয়। ক্রিস্টেনসেন ২০১০ সালে জাতীয় দলের অধিনায়ক নির্বাচিত হন।

তথ্যসূত্র 

১৯৮৯-এ জন্ম
জীবিত ব্যক্তি
দেওরিয়া তাল

দেওরিয়া তাল (দেভারিয়া নামেও পরিচিত) উত্তরাখন্ডের  উখীমঠ-চোপ্তা রোডে মুস্তুরু গ্রাম থেকে ৪কিমি চড়াই এবং সারি গ্রাম থেকে ২কিমি চড়াইয়ে অবস্থিত একটি হ্রদ। এটি ২৪৩৮মিটার উচ্চতায় তুষারাবৃত হিমালয় পর্বতমালায় ও গাছপালায় ঘেরা। এখান থেকে চৌখাম্বা,মন্দানি,সুমেরু,কেদারনাথ প্পভৃতি শৃঙ্গ দৃশ্যমান।

প্রবেশ

উখীমঠ থেকে মুস্তুরু হয়ে সারি  যাওয়ার জন্য জীপ পাওয়া যায়,ফেরত যাবার জন্য মুস্তুরু অবধি হেঁটে শেয়ার জীপ পাওয়া যায়।  
 
উখীমঠ থেকে ট্রেক করেও দেওরিয়া তাল পৌছন যায়। দুরত্ব সাত কিমি। দেওরিয়া তালে জঙ্গলে ট্রেক করা, রাতিবাসের জন্য তাঁবু এবং অল্প কয়েকটি  ঘরের বন্দোবস্ত আছে। দেওরিয়া তালে কিছু চা,জলখাবারের দোকান আছে,কিন্তু সন্ধ্যায় সেগুলি বন্ধ হয়ে যায়। ট্রেকাররা সাধারনত নিকটবর্তী তুঙ্গনাথ,চন্দ্রশীলা ট্রেকটি এক সাথে করেন।তুঙ্গনাথ পঞ্চকেদারের তৃতীয় কেদার, এখানে শিবের উচ্চতম মন্দির আছে।

পানোরামিক দৃশ্য
 দেওরিয়া তাল  পানোরামিক দৃশ্যের জন্য পরিচিত।

হিন্দু পৌরাণিক কাহিনী
হিন্দু পৌরাণিক কাহিনী অনুসারে কথিত আছে দেবতাগণ এখানে স্নান করতেন সেইজন্য এই নাম।  হিন্দু ভিক্ষুকদের মতে পুরান অনুযায়ী এটি ইন্দ্র সরোবর নামেও পরিচিত।কথিত আছে যক্ষ এখানে পরাক্রমশালী পান্ডবদের প্রশ্ন করেছিলেন।

তথ্যসূত্র

বহিঃসংযোগ
 https://web.archive.org/web/20071105172120/http://gov.ua.nic.in/uttaranchaltourism/Devaria%20tal.htm Official Link
 https://web.archive.org/web/20090410071357/http://rudraprayag.nic.in/Deoriatal.htm Official Link

উত্তরাখন্ডের হ্রদসমূহ

en:Deoria Tal
ডেভিল মে কেয়ার

ডেভিল মে কেয়ার বলতে বুঝায় 
 ডেভিল মে কেয়ার, ১৯২৯ সালে নির্মিত সঙ্গীতপ্রধান চলচ্চিত্র যেখানে র‍্যামন নোভারো অভিনয় করেছিলেন।
 ডেভিল মে কেয়ার (পিটার্সের উপন্যাস ) এলিজাবেথ পিটার্স রচিত একটি উপন্যাস। 
 ডেভিল মে কেয়ার (ফক'স এর উপন্যাস), সেবাস্তিয়ান ফকসের একটি জেমস বন্ড উপন্যাস। 
 ডেভিল মে কেয়ার (ঘোড়া),আমেরিকায় উন্নত প্রজননে্র মাধ্যমে উৎপন্ন রেসের ঘোড়া 
সঙ্গীতে:
 ডেভিল মে কেয়ার, ৬৭ স্পেশালের একটি অ্যালবামl
 ডেভিল মে কেয়ার(ইপি), সুসপেরিয়ার একটি ইপি, অথবা শীর্ষসঙ্গীত।
 ডেভিল মে কেয়ার (আয়রন স্টিল ইপি), আয়রন স্টিলের একটি ইপি। 
 ডেভিল মে কেয়ার (অ্যালবাম), ভোকালিস্ট টেরি থ্রন্টনের গাওয়া, ১৯৬১ সালের একটি অ্যালবাম।
 ডেভিল মে কেয়ার, বব ডোরোহের একটি অ্যালবাম যার একটি গানের কম্পোজ তিনি নিজেই করেছিলেন।
 ডেভিল মে কেয়ার, ক্ল্যারি মার্টিনের একটি অ্যালবাম। 
 "ডেভিল মে কেয়ার (মম এন্ড ড্যাড ডোন্ট)", ব্র্যায়ান জোনসটাওন ম্যাসাকারের ১৯৯৭ সালের অ্যালবাম গিভ ইট ব্যাক এর একটি গান।

আরো দেখুন 
 ডেভিল মে কেয়ার, একটি ভিডিও গেম
ভারতীয় চলচ্চিত্র ও দূরদর্শন সংস্থান

ভারতীয় চলচ্চিত্র ও দূরদর্শন সংস্থান হল  ভারত সরকারের তথ্য ও সম্প্রচার মন্ত্রকের অধীনস্থ একটি স্বশাসিত সংস্থান। সংস্থানটি স্থাপনা করা হয় ১৯৬০ সালে, পুণের প্রভাৎ ফিল্ম কম্পানিকে কেন্দ্র করে।

সংস্থানটি আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র-এর সদস্য; যা বিশ্বের প্রধান প্রধান চলচ্চিত্র বিশ্ববিদ্যালয়গুলির সমন্বয় সাধক সংস্থা।

ইতিহাস
২০১৫-১৬ ছাত্রবিক্ষোভ
২০১৫ সালে যখন ভারতের তথ্য ও সম্প্রচার মন্ত্রণালয়ের পক্ষ থেকে গজেন্দ্র চৌহানকে ভারতীয় চলচ্চিত্র ও দূরদর্শন সংস্থানেরর অধ্যক্ষ ঘোষণা করা হয়; তখন সেই সংস্থানের ছাত্ররা তার বিরোধ করে। তারা কারণ হিসেবে বলে যে "গজেন্দ্র চৌহান অধ্যক্ষ পদের যোগ্য নয় ও তাকে রাজনৈতিক পক্ষ নিয়ে অধ্যক্ষ পদে বসানো হচ্ছে"। কিন্তু ভারত সরকার ছাত্রদের কোন কথা না শুনে চৌহানকেই অধ্যক্ষ পদে বহাল রাখে। এই ছাত্র আন্দোলন ১৩৯ দিন প্রত্যক্ষ ভাবে চলেছিল।

উল্লেখযোগ্য অনুষদ 
সত্যজিৎ রায়

কৃতি শিক্ষার্থী 
 ওম পুরি;
 সাবানা আজমি;
 সঞ্জয় লীলা ভন্সালী।

তথ্যসূত্র

আরও দেখুন 
কেন্দ্রীয় চলচ্চিত্র প্রমাণন পর্ষদ
আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র

ভারতের শিক্ষাপ্রতিষ্ঠান
১৯৬০-এ প্রতিষ্ঠিত শিক্ষাপ্রতিষ্ঠান
নিউজিল্যান্ড জাতীয় ক্রিকেট দলের অধিনায়কদের তালিকা

অত্র তালিকাটি আন্তর্জাতিক পর্যায়ে আনুষ্ঠানিকভাবে অংশগ্রহণকারী নিউজিল্যান্ডের জাতীয় ক্রিকেট অধিনায়ক সম্পর্কীয়। এতে পুরুষ দলের পক্ষে ন্যূনতম একটি টেস্ট বা একদিনের আন্তর্জাতিক, বালক বিভাগে যুব টেস্ট বা ওডিআইসহ মহিলা দলের টেস্ট বা একদিনের আন্তর্জাতিকে অধিনায়কের দায়িত্ব পালনকারীকে অন্তর্ভুক্ত করা হয়েছে।

৩১ মে, ১৯২৬ তারিখে ভারত ক্রিকেট দলসহ নিউজিল্যান্ড ক্রিকেট দল ইম্পেরিয়াল ক্রিকেট কনফারেন্সের (বর্তমানে - আন্তর্জাতিক ক্রিকেট কাউন্সিল) পূর্ণাঙ্গ সদস্য মনোনীত হয়। এরপর থেকেই টেস্টসহ প্রথম-শ্রেণীর ক্রিকেটে অন্যান্য পূর্ণাঙ্গ সদস্যভূক্ত দেশের সাথে তারা খেলছে।

পুরুষদের ক্রিকেট

টেস্ট অধিনায়ক 
নিউজিল্যান্ড দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। খেলোয়াড়ের পাশে ড্যাগার চিহ্ন (†) দিয়ে সিরিজে একটি টেস্টে অধিনায়কত্ব বুঝানো হয়েছে যাতে তিনি সহঃ অধিনায়ক ছিলেন বা সিরিজে স্বল্প সময়ের জন্য দায়িত্ব প্রদান করা হয়েছিল। দলের সহঃ অধিনায়ক ও খেলা চলাকালীন অধিনায়কের দায়িত্বভার অর্পিত হয়েছে তাদেরকে এ তালিকায় রাখা হয়নি।

একদিনের আন্তর্জাতিক অধিনায়ক

টুয়েন্টি২০ আন্তর্জাতিক অধিনায়ক

যুবদের ক্রিকেট

টেস্ট ক্রিকেট

একদিনের আন্তর্জাতিক

মহিলাদের ক্রিকেট

টেস্ট ক্রিকেট

একদিনের আন্তর্জাতিক

টুয়েন্টি২০ আন্তর্জাতিক

তথ্যসূত্র

আরও দেখুন 
 অধিনায়ক
 নিউজিল্যান্ড ক্রিকেট
 ১৯২৯-৩০ ইংল্যান্ড ক্রিকেট দলের নিউজিল্যান্ড সফর
 আন্তর্জাতিক ক্রিকেট কাউন্সিলের সদস্যদের তালিকা
 বাংলাদেশ জাতীয় ক্রিকেট দলের অধিনায়কদের তালিকা

আরও পড়ুন 

 
 
 
 
 
 

আন্তর্জাতিক ক্রিকেটে নিউজিল্যান্ড
ক্রিকেট অধিনায়কদের তালিকা
নিউজিল্যান্ড জাতীয় ক্রিকেট দলের অধিনায়ক
নিউজিল্যান্ডে ক্রিকেট
নিউজিল্যান্ডীয় ক্রিকেটারদের তালিকা
কেপলার-৭

কেপলার-৭ হল বীণা তারামণ্ডললের একটি নক্ষত্র, যা কেপলার মিশনের নজরে আসা পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত একটি অভিযান। কেপলারের পাঁচটি আবিষ্কৃত গ্রহের মধ্যে এটি চতুর্থতম। গ্রহটি বৃহস্পতি গ্রহের সমান, গ্যাসে পূর্ণ এবং খুব হালকা। নক্ষত্রটি সূর্যের চেয়ে বড়, এবং এটি প্রায় সূর্যের ব্যাসার্ধের চেয়ে দ্বিগুণ। কিছুটা ধাতব সমৃদ্ধ, গ্রহ প্রভাব এই আকৃতির প্রধান কারণ। আমেরিকান অ্যাস্ট্রোনমিক্যাল সোসাইটির ২০১০ সালের ৪ জানুয়ারির সভায় কেপলার-৭-এর পরিচয় তুলে ধরা হয়।

নামকরণ ও আবিষ্কার 
কেপলার-৭ কেপলার মহাকাশযানের নামে নামকরণকৃত সপ্তম নক্ষত্র, যেটি পৃথিবী থেকে দেখা যায় এরূপ নক্ষত্রের পথের মধ্যে পৃথিবী সাদৃশ গ্রহ খোঁজার কাজে ব্যবহৃত নাসার একটি প্রকল্প। কেপলার মহাকাশযান ৪টি গ্রহ সহ কেপলার-৭ নক্ষত্রটি আবিষ্কার করে, এবং সঠিক পরিমাপ করতে সক্ষম হয়। ২০১০ সালের ৪ জানুয়ারি, ওয়াশিংটন, ডি.সি.-তে আমেরিকান অ্যাস্ট্রোনমিক্যাল সোসাইটির ২১৫তম সভায় কেপলার-৪বি, কেপলার-৫বি, কেপলার-৬বি ও কেপলার-৮ সহ কেপলার-৭বি আবিষ্কারের ঘোষণা করা হয়। কেপলার-৭বি সল্প ঘনত্তের হিসেবে চিহ্নিত করা হয়।

কেপলার মহাকাশযান প্রাথমিকভাবে গ্রহটি আবিষ্কার করে, এবং হাওয়াই, টেক্সাস, অ্যারিজোনা, ক্যালিফোর্নিয়া এবং কানাডার পর্যবেক্ষণ নিশ্চিত করে।

বৈশিষ্ট্যসমূহ 
কেপলার-৭ সূর্যের মত একটি নক্ষত্র যা ১.৩৪৭ Msun এবং ১.৮৪৩ Rsun। এর অর্থ নক্ষত্রটি সূর্য থেকে ৩৫% বেশি ভারী এবং ৮৪% বেশি প্রশস্ত। নক্ষত্রটির আনুমানিক বয়স ৩.৫ (±১) বিলিয়ন বছর। আর অনুমান করা হচ্ছে এর ধাতব গুণ [Fe/H] = ০.১১ (± ০.০৩), এর অর্থ কেপলার-৭ সূর্য থেকে আনুমানিক ৩০% বেশি ধাতব সমৃদ্ধ; ধাতব গুণ গ্রহমণ্ডলীর জন্য গুরুত্বপূর্ণ ভূমিকা পালন করে, বেশি ধাতব সমৃদ্ধ হওয়ার জন্য গ্রহ সমুহ খুব নিকটবর্তী কক্ষপথে অবস্থান করে। নক্ষত্রটির সক্রিয় তাপমাত্রা ৫৯৩৩ (± ৪৪) K। তুলনামুলক, ৪.৬ বিলিয়ন বছরের সূর্যের তাপমাত্রা, যার কার্যকর তাপমাত্রা 5778 কে.

নক্ষত্রটির আপাত উজ্জ্বলতার মান ১৩.৩ যার অর্থ হচ্ছে পৃথিবী থেকে অত্যন্ত অস্পষ্ট দৃশ্যমান হয়। এটি খালিচোখে দেখা যায় না। এটি সৌরজগত থেকে আনুমানিক ৩১৬০ আলোকবর্ষের মধ্যে অবস্থিত বলে অনুমান করা হয়।

১.৯০ আর্কসেকেন্ড দূরে অবস্থিত ৪ মাত্রার ম্লান একটি নক্ষত্র রয়েছে, এটি একটি মহাকর্ষীয়ভাবে আবদ্ধ সহচর তারা নাকি একটি সুযোগ অপটিক্যাল প্রান্তিককরণ তা এখনো অজানা।

গ্রহমণ্ডল 
কেপলার-৭বি একমাত্র গ্রহ যেটি কেপলার-৭-এর কক্ষপথে আবিষ্কৃত হয়। এর পরিমাপ .৪৩৩ MJ এবং ১.৪৭৮RJ, অর্থ হচ্ছে এর ভর বৃহস্পতি গ্রহ তুলনায় ৪৩%, কিন্তু এর আকৃতি তিন গুন বড়। এর ঘনত্ব হচ্ছে ০.১৬৬ গ্রাম/সিসি, নক্ষত্রটির ঘনত্ব ১৭% পানির ঘনত্বের তুলনায়। এটি স্টাইরোফোমের সাথে তুলনীয়। নক্ষত্র থেকে এর দূরত্ব ০.০৬২২৪ AU, কেপলার-৭বি ৪.৮৮৫৫ দিনে কেপলার-৭-এর কক্ষপথে প্রতিবার আবর্তন করে। বুধ গ্রহ সূর্য থেকে .৩৮৭১ AU দুরত্তে অবস্থিত, এবং ৮৭.৯৭ দিনে একবার কক্ষপথ পরিক্রম করে। কেপলার-৭-এর বিকেন্দ্রতা ০ বলে ধরে নেওয়া হয়, যা কেপলার-৭বি-কে সংজ্ঞা অনুসারে একটি বৃত্তাকার কক্ষপথ প্রদান করে।
উৎকেন্দ্রিকতা]] ০ ধরা হয় , যা কেপলার-৭বি কে একটি বৃত্তাকার কক্ষপথে সংজ্ঞাইত করে।

তথ্যসূত্র

বহিঃসংযোগ

গ্রহ ব্যবস্থা
বীণা তারামণ্ডল
কেপলারের আগ্রহের বস্তু
জি-টাইপ তারা